किन्नरों की बदसलूकी और लूटपाट से खिन्न गुप्ता मामले की शिकायत करने ठाणे जीआरपी पहुंचे तो वहां मौजूद पुलिस वाले का रवैया हैरान करने वाला था। उसने ज्यादा भीड़भाड़ का हवाला देते हुए बिना शिकायत दर्ज किए गुप्ता को वापस लौटा दिया। इसके बाद किन्नरों की बदसलूकी का वीडियो मीडिया तक पहुंचा और रेलवे पुलिस को पत्रकारों ने फोन करना शुरू किया तो अधिकारियों ने गलती मानते हुए शिकायत दर्ज की।